Berane

mini|280px|Berane, zgrada općine
**Berane** (ćir. *Беране*) su grad i naseljeno mjesto, te sjedište općine u Crnoj Gori. Od 1949-92. grad je nosio ime Ivangrad.

## Položaj 
Berane su smještene u Polimlju. Leže između vrhova Bjelasice na zapadu, Cmiljevice na istoku, Tivranske klisure na sjeveru i Sutjeske i Previje na jugu. Berane su prirodno ograničene, sem na sjeveroistoku gdje je preko Police i Bihora niz manjih krečnjačkih uzvišenja, uglavnom planinskih visova.

## Geografija 
Od ukupne površine općine na plodno zemljište otpada 91% ili nešto oko 62 hektara. Neplodnog zemljišta je oko 5,5 hektara. Područje beranske općine ima uglavnom umjerenu kontinentalnu klimu. U pojedinim mjestima općine temperatura može dostići do 37&nbsp;°C, a zimi i do -30&nbsp;°C. U užem dijelu općine proljećna klima nastupa rano i ona se uglavnom poklapa sa kalendarskim početkom proljeća, što je povoljno za rane proljetne poljoprivredne radove i za vegetacioni period koji u prosjeku traje 250 dana. Zime su duge i uglavnom oštre sa niskim temperaturama. Područje općine bogato je vodom, što je posljedica sastava zemljišta, biljnog pokrivača, reljefa i klime. Lim je glavna rijeka koja odvodi 98% vode sa teritorije općine. Voda Lima nije iskorištena iako raspolaže znatnom snagom koja se može iskoristiti za izgradnju hidroelektrane. Lim je bogat raznovrsnom ribom (11-15 vrsta).

## Stanovništvo 
Na popisu stanovništva 2011. godine općina Berane imala je 28.515 stanovnika, od čega u samim Beranama 11.073.

### Općina Berane 
**Napomena**: *Nastala iz stare općine **Berane** koja je smanjena u 1991. za izdvojeni dio područja od koga je nastala općina Andrijevica u kojoj su sadržani podaci od 1948–2011., a u 2013. za izdvojeni dio područja od koga je nastala općina Petnjica u kojoj su sadržani podaci od 1948–2011.*

### Berane (naseljeno mjesto)
**Napomena**: *Od 1949. do 1992. iskazivano pod imenom **Ivangrad**.*

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Privreda 
Općina Berane je jedna od najsiromašnijih općina u republici Crnoj Gori. Industrijska proizvodnja je veoma mala jer su mnoga preduzeća u zadnjih 10 godina prestala da rade zbog raspada SFRJ. U ranijem periodu mnoga poljoprivredna domaćinstva su preseljena sa sela u grad zbog tzv. industrijalizacije, tako da je poljoprivreda zamrla, selo zapostavljeno, a industrija ugašena tako da većina stanovnika teško živi. U posljednje vrijeme otvoreno je mnogo privatnih preduzeća uglavnom na bazi trgovine i ugostiteljstva. Proizvodnih preduzeća je veoma malo. U tim preduzećima zapošljavaju se radnici uglavnom na crno, te nemaju neki društveni značaj. Ukupan broj zaposlenih je oko 3.000. U općini Berane postoji jedan dječji vrtić, 13 osnovnih škola, 4 srednje škole, visoka medicinska škola, učiteljski fakultet (odjeljenje fakulteta u Nikšiću), Fakultet za menadžment u saobraćaju i komunikacijama, Fakultet za primijenjeno računarstvo (odjeljenje fakulteta iz Podgorice) . U općini postoji opća bolnica i dom zdravlja sa 61 ljekarom, 20 stomatologa i oko 350 zdravstvenih radnika srednjeg obrazovanja. Broj korisnika materijalnog obezbjedjenja kreće se oko 1200.

## Galerija 

Datoteka:Beranski korzo.jpg|korzo
Datoteka:Berane Gavro.jpg|stara gradska kuća
Datoteka:Berane gimnazija.jpg|gimnazija
Datoteka:Berane muicka.jpg|muzička škola
Datoteka:Berane muzej.jpg|muzej
Datoteka:Berane sud.jpg|zgrada suda
Datoteka:Hotelberane.jpg|hotel "Berane"
Datoteka:Berane noc.jpg|Berane noću
Datoteka:Djurdjevi Stupovi, pravoslavny klaster z 13. stol.jpg|srpskopravoslavni manastir "Đurđevi stupovi" Budimljansko-nikšićke eparhije
Datoteka:Jasikovac.jpg|spomenik NOB-a na Jasikovcu
Datoteka:Berane Lim.jpg|rijeka Lim
Datoteka:Beranski stadion.jpg|gradski stadion

## Također pogledajte
* Sandžak
* Spisak općina u Crnoj Gori

## Reference 
## Vanjski linkovi 
Kategorija:Gradovi u Crnoj Gori
*